2.  ลักษณะการประกอบธุรกิจ

    1.  ประวัติความเป็นมา

  บริษัท โกลบอล คอนเน็คชั่นส์ จำกัด (มหาชน) ก่อตั้งขึ้น ณ วันที่ 27 กันยายน 2537
  ด้วยทุนจดทะเบียน 2 ล้านบาท โดยเริ่มดำเนินการเชิงพาณิชย์ในวันที่ 1 เมษายน 2538
  บริษัทมีผู้บริหาร 5 ท่าน ณ ขณะนั้นแต่ละท่านมีประสบการณ์ในอุตสาหกรรมพลาสติกมากกว่า 10 ปี
  ด้วยความรู้และประสบการณ์ของทีมผู้บริหารจึงทำให้บริษัทมีผลกำไรอย่างต่อเนื่องตลอด ในปี
  2555 บริษัทมียอดขายมูลค่า 3,700 ล้านบาท และกำไรสุทธิประมาณ 78 ล้านบาท
  โดยมียอดขาย และกำไรลดลงจากปีก่อนร้อยละ 2 และ 3 ตามลำดับ
  เป็นผลสืบเนื่องจากการเปลี่ยนแปลงการเป็นตัวแทนจำหน่ายของซัพพลายเออร์หลักช่วงกลางปี

  แผนภาพแสดงมูลค่าขายของบริษัทฯ

  []

  ที่มา : บริษัท

  หมายเหตุ จากแผนภาพข้างต้น บริษัทมียอดขายในปี 2552 ลดลงร้อยละ 22.4 จาก 3,427
  ล้านบาทในปี 2551 มาเป็น 2,661 ล้านบาทในปี 2552
  สาเหตุเนื่องจากภาวะเศรษฐกิจของสหรัฐอเมริกาที่ชะลอตัวลง
  ประกอบกับราคาสินค้าที่ลดลงตามความผันผวนของราคาน้ำมัน
  และเมื่อภาวะเศรษฐกิจของสหรัฐอเมริกาเริ่มกลับมาฟื้นตัวในปี 2553
  บริษัทสามารถทำยอดขายได้ 3,671 ล้านบาท เพิ่มขึ้นร้อยละ 37.9 เมื่อเทียบกับปี 2552

  ลำดับเหตุการณ์ที่สำคัญของบริษัท

  ปี 2537 ก่อตั้งบริษัทขึ้นด้วยทุนจดทะเบียน 2 ล้านบาท ในชื่อ “บริษัท โกลบอล คอนเน็คชั่นส์
  จำกัด” เมื่อวันที่ 27 กันยายน 2537

  ปี 2538 บริษัทได้รับการแต่งตั้งเป็นตัวแทนจำหน่ายเม็ดพลาสติก HDPE ของบริษัท
  บางกอกโพลีเอทีลีน จำกัด (มหาชน) และมีการเพิ่มทุนจดทะเบียนเป็น 5 ล้านบาท

  ปี 2539 บริษัทได้รับการแต่งตั้งจาก บริษัท เอสซีจี พลาสติกส์ จำกัด (เดิมชื่อ บริษัท ซีซีซี
  ค้าเคมีภัณฑ์ จำกัด) ให้เป็นตัวแทนจำหน่าย
  ซึ่งเป็นการเริ่มต้นการค้ากับกลุ่มปิโตรเคมีของปูนซิเมนต์ไทย
  โดยในขณะนั้นบริษัทยังเป็นตัวแทนจำหน่ายที่มียอดขายเป็นอันดับ 17 ของ บริษัท เอสซีจี
  พลาสติกส์ จำกัด และยังได้รับการแต่งตั้งจาก Eastman Chemical
  ซึ่งเป็นจุดเริ่มต้นของการเป็นตัวแทนจำหน่ายสินค้า เกรดพิเศษ (Specialty Product)
  และการทำการค้ากับบริษัทข้ามชาติ
  หลังจากนั้นก็มีบริษัทระดับโลกหลายรายก็ได้ติดต่อให้บริษัทเป็นตัวแทนจำหน่ายสินค้า
  และบริษัทได้มีการเพิ่มทุนเป็น 10 ล้านบาท

  ปี 2540 บริษัทมีการเพิ่มทุนเป็น 20 ล้านบาท
  เพื่อรองรับการขยายตัวของบริษัทและบริษัทได้รับแต่งตั้งให้เป็นตัวแทนจำหน่ายของ DuPont
  Engineering Polymers (เปลี่ยนเป็น DuPont Performance Polymers ในปัจจุบันนี้)
  ที่เป็นผู้ผลิตเม็ดพลาสติก POLYAMIDE 66 หรือ NYLON 66 ที่ใหญ่ที่สุดในโลก
  และตัวแทนจำหน่ายของ Chi Mei Corporation ผู้ผลิต ABS รายใหญ่ที่สุดของโลก

  ปี 2541 ได้รับแต่งตั้งจาก Ciba Specialty Chemical (ในปี 2552 ถูกซื้อกิจการโดย
  BASF ) ซึ่งเป็นบริษัทผู้ผลิตสินค้าสารเติมแต่งสำหรับอุตสาหกรรมพลาสติกระดับโลก และ Owens
  Corning Australia PTY (ในปี 2552 รวมกิจการกับ Saint Gobain’s
  Reinforcement เปลี่ยนชื่อเป็น OCV Reinforcement Co., LTD) ผู้ผลิต Fiber Glass
  ให้เป็นตัวแทนจำหน่าย และเพิ่มทุนจดทะเบียนเป็น 30 ล้านบาท

  ปี 2542 ได้รับแต่งตั้งจากบริษัทสยามโพลีสไตรีน จำกัด (Dow Chemical Thailand Ltd.
  ผู้ผลิตเคมีภัณฑ์และพลาสติกชั้นนำของโลก) และ Cabot Plastics Hongkong Ltd. ผู้ผลิต
  Masterbatch สีดำ และ Carbon Black ที่ใหญ่ที่สุดในโลก ให้เป็นตัวแทนจำหน่าย
  บริษัทมีการเพิ่มทุนเป็น 50 ล้านบาท และทำยอดขายได้เกิน 500 ล้านบาทเป็นครั้งแรก

  ปี 2543 Advanced Elastomer Systems (AES)
  ภายหลังการควบรวมกิจการปัจจุบันเปลี่ยนชื่อเป็น ExxonMobil ซึ่งเป็นผู้ผลิตเม็ดพลาสติก PP
  ผสมยางที่ใหญ่ที่สุดในโลกแต่งตั้งให้บริษัทเป็นตัวแทนจำหน่าย
  และบริษัทมีการขยายวงเงินสินเชื่อจาก 3 ธนาคารเป็น 6 ธนาคาร
  ทำให้สามารถขยายฐานลูกค้าได้เป็นจำนวนมาก ยอดขายของบริษัทในปี 2543 เพิ่มขึ้น 57% จาก
  ปี 2542 นั่นคือเพิ่มจาก 542 ล้านบาท เป็น 849 ล้านบาท

  ปี 2544 บริษัทมียอดขายเกินหลักพันล้านบาทเป็นครั้งแรก โดยมียอดขายในปี 2544 เท่ากับ
  1,116 ล้านบาท และ บริษัทเพิ่มทุนจดทะเบียนจาก 50 ล้านบาทเป็น 80 ล้านบาท
  เพื่อรองรับการเจริญเติบโตของบริษัทฯ

  ปี 2546 บริษัทมีการเพิ่มทุนเป็น 100 ล้านบาท
  และย้ายที่ตั้งคลังสินค้ามาอยู่บริเวณที่ตั้งปัจจุบันที่ถนนกิ่งแก้ว
  ซึ่งเป็นที่ตั้งยุทธศาสตร์เนื่องจากอยู่ใกล้ลูกค้า มีความสะดวกรวดเร็ว
  และประหยัดค่าใช้จ่ายในการขนส่งจากแหล่งผลิตในประเทศที่นิคมอุตสาหกรรมมาบตาพุด
  หรือสินค้าที่นำเข้าจากต่างประเทศผ่านทางท่าเรือน้ำลึกแหลมฉบัง
  และบริษัทยังได้รับการแต่งตั้งให้เป็นตัวแทนจำหน่ายจากบริษัท ไทยพลาสติกและเคมีภัณฑ์ จำกัด
  (มหาชน) ผู้ผลิต PVC ที่ใหญ่ที่สุดในอาเซียน

  ปี 2547 บริษัทยังได้รับการแต่งตั้งให้เป็นตัวแทนจำหน่ายจาก ExxonMobil
  ซึ่งเป็นบริษัทที่ผลิตปิโตรเคมีที่ใหญ่ที่สุดในโลก และ Rio Tinto Mineral Asia Pte., Ltd.

  บริษัทได้ย้ายที่ตั้งของสำนักงานใหญ่มาอยู่ที่เดียวกับคลังสินค้า
  เพื่อให้เกิดความสะดวกรวดเร็วในการดำเนินงาน

  บริษัทมีการจัดประชุมคณะกรรมการบริษัทครั้งที่ 15/2547 เมื่อวันที่ 22 พฤศจิกายน 2547
  โดยมีมติให้จ่ายเงินปันผลจำนวน 78 ล้านบาท และเพิ่มทุนจดทะเบียนและเรียกชำระ
  (ในคราวเดียวกัน) อีก 55 ล้านบาท เป็น 155 ล้านบาท ต่อมาที่ประชุมวิสามัญผู้ถือหุ้นครั้งที่
  1/2547 และ 2/2547 เมื่อวันที่ 30 พฤศจิกายน 2547 และ 17 ธันวาคม 2547 ตามลำดับ
  มีมติอนุมัติเงินปันผล และการเพิ่มทุนดังกล่าว

  ปี 2548 บริษัทได้จัดให้มีการประชุมสามัญผู้ถือหุ้นประจำปี 2548 เมื่อวันที่ 1 มีนาคม 2548
  โดยผู้ถือหุ้นได้มีการลงมติให้

-   เปลี่ยนแปลงมูลค่าที่ตราไว้จาก 100 บาทต่อหุ้น เป็น 1 บาทต่อหุ้น

-   ยืนยันการแปรสภาพเป็นบริษัทมหาชน

-   เพิ่มทุนจดทะเบียนเป็น 200 ล้านบาท โดยเพิ่มทุนจำนวน 45 ล้านหุ้น มูลค่าที่ตราไว้ 1
    บาทต่อหุ้น เพื่อเสนอขายต่อประชาชน
    โดยมอบหมายให้คณะกรรมการบริษัทมีอำนาจในการพิจารณาและกำหนดรายละเอียดในการเสนอขายหุ้นดังกล่าว

  ต่อมา บริษัทได้ทำการเปลี่ยนแปลงมูลค่าที่ตราไว้ ทำการจดทะเบียนแปรสภาพ
  และเปลี่ยนชื่อบริษัทเป็น “บริษัท โกลบอล คอนเน็คชั่นส์ จำกัด (มหาชน)” เรียบร้อย เมื่อวันที่
  17 มีนาคม 2548

  เมื่อวันที่ 7 มิถุนายน 2548 ที่ประชุมวิสามัญผู้ถือหุ้นครั้งที่ 1/2548
  มีมติให้แก้ไขการจัดสรรหุ้นเพิ่มทุนจำนวน 45 ล้านหุ้นใหม่ ดังนี้

-   หุ้นสามัญจำนวน 1.1 ล้านหุ้น ให้เสนอขายต่อกรรมการ ผู้บริหาร
    และพนักงานของบริษัทในราคาเท่ากับมูลค่าทางบัญชีต่อหุ้นของงวดปีบัญชี 2547 ซึ่งเท่ากับ
    1.03 บาทต่อหุ้น

-   หุ้นสามัญจำนวน 43.9 ล้านหุ้น ให้เสนอขายต่อประชาชน
    โดยมอบหมายให้คณะกรรมการบริษัทมีอำนาจในการพิจารณาและกำหนดรายละเอียดในการเสนอขายหุ้นดังกล่าว

  ต่อมากรรมการ ผู้บริหาร และพนักงานของบริษัทจำนวน 15 รายได้ทำการซื้อหุ้นสามัญจำนวน
  1.1 ล้านหุ้นที่จัดสรรไว้สำหรับกรรมการ ผู้บริหาร และพนักงานของบริษัทในวันที่ 8-14 มิถุนายน
  2548 และบริษัทได้ทำการจดทะเบียนการเพิ่มทุนดังกล่าวเรียบร้อยแล้วในวันที่ 28 มิถุนายน
  2548 ทำให้บริษัทมีทุนจดทะเบียนชำระแล้วเป็น 156.1 ล้านบาท

  บริษัทได้รับอนุญาตจากสำนักงานคณะกรรมการกำกับหลักทรัพย์ และตลาดหลักทรัพย์ (กลต.)
  ให้เสนอขายหุ้นต่อประชาชนทั่วไปเมื่อวันที่ 15 พฤศจิกายน 2548
  โดยได้เปิดให้มีการจองซื้อหุ้นระหว่างวันที่ 21 - 23พฤศจิกายน 2548 ในราคาหุ้นละ 2.34
  บาท และเมื่อวันที่ 28 พฤศจิกายน 2548
  บริษัทได้จดทะเบียนเพิ่มทุนชำระแล้วต่อกระทรวงพาณิชย์ จาก 156.1 ล้านบาท เป็น 200
  ล้านบาท

  เมื่อวันที่ 6 ธันวาคม 2548
  ได้เปิดให้มีการซื้อขายหุ้นสามัญของบริษัทในตลาดหลักทรัพย์แห่งประเทศไทย เป็นครั้งแรก
  ในหมวดปิโตรเคมี ภายใต้ชื่อย่อ “GC”

  ปี 2549 ได้รับเอกสารแต่งตั้งอย่างเป็นทางการจาก Nanocor Inc.
  ซึ่งเป็นผู้ผลิตสินค้าสารปรับปรุงคุณภาพสำหรับอุตสาหกรรมพลาสติก

  ปี 2550 ลงนามร่วมกับ ธนาคารกสิกรไทย จำกัด (มหาชน)
  ในสัญญาการให้การสนับสนุนทางการเงินในโครงการ K – Dealer Financing เมื่อวันที่ 6
  มิถุนายน 2550 โดยธนาคารจะสนับสนุนวงเงินสินเชื่อหมุนเวียนให้กับลูกค้าของบริษัท
  เพื่อความสะดวก และประสิทธิภาพในการบริหารจัดการทางการเงิน

  ฉลองครบรอบ 10 ปีความสัมพันธ์ในฐานะพันธมิตรทางการค้ากับบริษัท DuPont เมื่อวันที่ 13
  กันยายน 2550 ณ โรงแรมสุโขทัย

  ปี 2551 GC ได้รับการติดต่อจาก DIC International Chemicals PTE LTD.
  ให้เป็นตัวแทนจำหน่ายสินค้าเกรดพิเศษ PPS (Polyphenylene Sulfide)
  ที่ใช้แทนโลหะในอุตสาหกรรมยานยนต์ อีเลคโทรนิคส์และเครื่องใช้ไฟฟ้า

  ปี 2552 GC ได้รับการแต่งตั้งเป็นตัวแทนจำหน่ายสินค้าเกรดพิเศษ
  ประเภทสารเติมแต่งจากบริษัท AKZO NOBEL POLYMER CHEMICALS BV จำกัด
  ซึ่งเป็นบริษัทในกลุ่มของ AKZO NOBEL จากประเทศเนเธอร์แลนด์

  ปี 2553 ได้รับการแต่งตั้งเป็นตัวแทนจำหน่ายของบริษัท BST Elastomers จำกัด
  ในสินค้าประเภท Polybutadiene Rubber และ Styrene Butadiene Rubber
  ในขณะเดียวกัน สิ้นสุดการต่อสัญญาการเป็นตัวแทนจำหน่ายของ BASF
  เนื่องจากการทับซ้อนของผลิตภัณฑ์

  ปี 2554 ได้รับการแต่งตั้งจาก Timcal Ltd. เป็นผู้แทนจำหน่ายผลิตภัณฑ์ Graphite
  ซึ่งเป็นสารเติมแต่งสำหรับโพลีเมอร์เป็นตัวแทนจำหน่ายของบริษัท Miliken Chemical
  ซึ่งเป็นผู้ผลิตสารเติมแต่งที่ใช้ในการปรับปรุงคุณสมบัติของ Polyethelene และ
  Polypropylence จากประเทศสหรัฐอเมริกา

  เป็นตัวแทนจำหน่ายของบริษัท Imerys Mineral จากประเทศฝรั่งเศส
  ในการเป็นผู้แทนจำหน่ายผลิตภัณฑ์ประเภท Talcum (Imerys Mineral ดำเนินธุรกิจเหมืองแร่
  117 เหมืองครอบคลุมแร่มากกว่า 30 ชนิด ได้รับซื้อหน่วยธุรกิจ Talcum จาก Rio Tinto
  Mineral ในเดือนสิงหาคม 2554)

  ปี 2555 บริษัทฯยุติบทบาทการเป็นตัวแทนจำหน่ายสินค้าของบริษัท เอสซีจี พลาสติกส์ จำกัด
  ด้วยความเห็นพร้องร่วมกัน ในขณะเดียวกัน ได้จัดหาสินค้าทดแทน
  โดยได้รับการแต่งตั้งเป็นตัวแทนจำหน่ายสินค้าให้กับ บริษัท พีทีที โพลิเมอร์ มาร์เก็ตติ้ง จำกัด
  ซึ่งเป็นบริษัทในเครือของกลุ่ม ปตท โดยมีผลตั้งแต่วันที่ 1 กรกฎาคม 2555 เป็นต้นมา

1.  ภาพรวมการประกอบธุรกิจ

  บริษัท โกลบอล คอนเน็คชั่นส์ จำกัด (มหาชน)
  เป็นตัวแทนจำหน่ายวัตถุดิบที่เกี่ยวเนื่องกับพลาสติกและปิโตรเคมี
  รวมถึงสารเติมแต่งที่ใช้ในกระบวนการแปรรูปผลิตภัณฑ์พลาสติกและปิโตรเคมีอื่น ๆ
  โดยบริษัทจัดจำหน่ายสินค้าให้กับบริษัทชั้นนำทั้งในด้านกำลังการผลิตและเทคโนโลยีทั้งภายในประเทศ
  และต่างประเทศ มากกว่า 30 บริษัท
  ซึ่งถือว่าเป็นบริษัทไทยที่เป็นตัวแทนจำหน่ายของบริษัทผู้ผลิตเม็ดพลาสติก
  และเคมีภัณฑ์ที่เกี่ยวเนื่องกับอุตสาหกรรมพลาสติกและปิโตรเคมีที่มีสินค้าหลากหลายที่สุดในประเทศไทย
  (ที่มา: ข้อมูลจากบริษัทฯ)
  และซัพพลายเออร์ของบริษัทในประเทศไทยส่วนใหญ่เป็นบริษัทซัพพลายเออร์สินค้าอันดับ 1
  ของประเทศไทยในประเภทนั้น ๆ
  ในส่วนซัพพลายเออร์ในต่างประเทศก็เช่นกันส่วนใหญ่จะเป็นผู้ผลิตที่มีขนาดกำลังการผลิตอยู่ใน 3
  อันดับแรกของโลก

  บริษัทมีฐานลูกค้าที่เป็นผู้ประกอบการที่เป็นโรงงานแปรรูปพลาสติก ยาง และอื่นๆ
  ครอบคลุมในหลากหลายอุตสาหกรรม อาทิเช่น บรรจุภัณฑ์ในรูปแบบต่างๆ บรรจุภัณฑ์อุตสาหกรรม
  บรรจุภัณฑ์อาหาร รวมถึงบรรจุภัณฑ์สำหรับเครื่องสำอางค์ และผลิตภัณฑ์ดูแลส่วนบุคคล
  (Personal Care Product) ชิ้นส่วนยานยนต์ เครื่องใช้ไฟฟ้า
  ชิ้นส่วนอุตสาหกรรมอิเล็กทรอนิกส์ ชิ้นส่วนเฟอร์นิเจอร์ เครื่องกีฬา เครื่องเขียน ของเด็กเล่น
  ฯลฯ เป็นจำนวนมากกว่า 2,000 ราย

  ปัจจุบัน บริษัทไม่มีบริษัทย่อยและบริษัทร่วมใด ๆ

  โครงสร้างรายได้

+-----------------------+--------+-----+-------+-----+-------+-------+
| โครงสร้างรายได้         | 2553   |     | 2554  |     | 2555  |       |
+-----------------------+--------+-----+-------+-----+-------+-------+
|                       | จำ     | ร้อ  | จำน   | ร้อ  | จำน   | ร้อยละ |
|                       | นวนเงิน | ยละ | วนเงิน | ยละ | วนเงิน |       |
|                       |        |     |       |     |       |       |
|                       |        |     |       |     | (ล้า   |       |
|                       |        |     |       |     | นบาท) |       |
+-----------------------+--------+-----+-------+-----+-------+-------+
|                       | (ล     |     | (ล้า   |     |       |       |
|                       | ้านบาท) |     | นบาท) |     |       |       |
+-----------------------+--------+-----+-------+-----+-------+-------+
| Commodity polymer     | 2,426  | 66  | 2,416 | 64  | 2,041 | 55    |
+-----------------------+--------+-----+-------+-----+-------+-------+
| Specialty and         | 1,157  | 32  | 1,357 | 36  | 1,632 | 44    |
| engineering polymer   |        |     |       |     |       |       |
+-----------------------+--------+-----+-------+-----+-------+-------+
| Specialty chemical¹   | 79     | 2   | 13    | 0   | 27    | 1     |
+-----------------------+--------+-----+-------+-----+-------+-------+
| รวมรายได้จากการขาย     | 3,662  | 100 | 3,786 | 100 | 3,700 | 100   |
+-----------------------+--------+-----+-------+-----+-------+-------+
| รายได้อื่น²              | 16     | 0   | 7     | 0   | 10    | 0     |
+-----------------------+--------+-----+-------+-----+-------+-------+
| รวมรายได้ทั้งสิ้น          | 3,678  | 100 | 3,793 | 100 | 3,710 | 100   |
+-----------------------+--------+-----+-------+-----+-------+-------+
| อัตราการเติบโตของรายได้  | 38%    |     | 3%    |     | (2%)  |       |
+-----------------------+--------+-----+-------+-----+-------+-------+

หมายเหตุ: ¹ ในปี 2554 มีการปรับหมวดของสินค้าบางส่วนจาก Specialty Chemical
ไปรวมอยู่ใน Specialty and Engineering จึงมีการปรับเปลี่ยนฐานข้อมูลในปี
2553เพื่อการเปรียบเทียบบนฐานเดียวกัน

² รายได้อื่น หมายถึง
รายได้ที่มาจากค่านายหน้ารับจากการติดต่อประสานงานเป็นตัวแทนขายสินค้าให้แก่ซัพพลายเออร์ต่างประเทศ
และดอกเบี้ยรับจากธนาคาร และ กำไรจากอัตราแลกเปลี่ยนเงินตราต่างประเทศ
และกำไรจากการขายสินทรัพย์

2.  เป้าหมายการดำเนินธุรกิจ

  บริษัทมีเป้าหมาย ทำให้บริษัทเป็นองค์กรที่มีการเติบโตอย่างยั่งยืน ด้วยผลกำไรที่มั่นคง
  ภายใต้การบริหารจัดการที่มีธรรมาภิบาล และพัฒนาบุคลากรอย่างต่อเนื่อง
  ได้กำหนดวิสัยทัศน์ในการดำเนินธุรกิจดังนี้

  วิสัยทัศน์ :
  บริษัทมุ่งมั่นที่จะเป็นพันธมิตร/คู่คิดที่ดีที่สุดในการมีส่วนร่วมในการสร้างสรรค์รูปแบบการดำเนินธุรกิจที่ก่อให้เกิดประโยชน์สูงสุดกับทุกฝ่าย
  และการให้บริการที่ดีเลิศในการจัดหาวัตถุดิบสินค้าอุตสาหกรรม

  Vision : Your best partner for solution and service in industrial raw
  material supply

  โดยบริษัทไม่ได้ทำหน้าที่เป็นตัวแทนจำหน่ายเพียงอย่างเดียว
  แต่บริษัทมีเป้าหมายในการเป็นตัวแทนจำหน่ายที่ให้บริการลูกค้าได้ครบวงจร
  รวมทั้งเป็นศูนย์รวมความรู้และเทคโนโลยีล่าสุดจากผู้ผลิตชั้นนำของโลกจึงทำให้สามารถให้คำปรึกษาทางวิชาการที่เป็นประโยชน์แก่ลูกค้าในด้านการผลิต
  และเชื่อมโยงต่อไปถึงด้านการตลาดโดยได้กำหนดแนวทางไว้ดังนี้

  เป้าหมายด้านสินค้า

-   การมุ่งเน้นขยายตลาดสินค้าเกรดพิเศษ
    โดยมีเป้าหมายจะเพิ่มสัดส่วนยอดขายจากสินค้าเกรดพิเศษ
    ซึ่งสามารถเพิ่มมูลค่าให้กับผลิตภัณฑ์ของลูกค้าให้มีคุณภาพสินค้าสูงขึ้น
    กอปรกับส่งผลให้บริษัทมีอัตรากำไรขั้นต้นที่ดีขึ้นด้วย

-   การมีสินค้าที่ครบวงจรจากผู้ผลิตที่มีคุณภาพสินค้าดีที่สุดหรือผู้ผลิตที่มีกำลังการผลิตใหญ่ที่สุดใน 3
    อันดับแรกไว้ให้บริการลูกค้าอย่างสม่ำเสมอและต่อเนื่องตลอดเวลา

  เป้าหมายด้านลูกค้า

-   เน้นการตอบสนองความต้องการของลูกค้าได้อย่างรวดเร็ว
    ให้ทันกับภาวะการแข่งขันที่เพิ่มสูงขึ้น

-   การสร้างความไว้วางใจกับลูกค้า
    โดยมีนโยบายการขายที่เป็นมิตรเสมือนเป็นพันธมิตรกับทั้งซัพพลายเออร์และลูกค้า

-   การสร้างฐานลูกค้าเดิมให้แน่นแฟ้นยิ่งขึ้น
    และขยายฐานลูกค้าใหม่ในลักษณะพันธมิตรระยะยาวต่อเนื่อง

  เป้าหมายด้านยอดขายและกำไร

-   หลังจากการเปลี่ยนแปลงครั้งสำคัญในปี 2555
    ในส่วนของการเปลี่ยนแปลงตัวแทนจำหน่ายสินค้าในกลุ่ม Commodity
    :ซึ่งเป็นสัดส่วนการขายสำคัญมากกว่าร้อยละ 50 ของมูลค่าขายสินค้าทั้งหมดของบริษัท
    อย่างไรก็ตาม บริษัทฯได้บรรเทาผลกระทบโดยจัดหาสินค้าทดแทนได้ทันท่วงที
    ถึงแม้ว่าจะยังไม่สามารถทดแทนได้ทั้งหมด
    แต่บริษัทยังคงตั้งเป้าหมายการเติบโตของยอดขายในปี 2556 โดยเติบโตจากปี 2555
    คิดเป็นการเติบโตประมาณร้อยละ 4-5
    จากการขยายตลาดและสินค้าที่สร้างกำไรสูงอย่างต่อเนื่อง

-   เพิ่มชนิดของสินค้า เพื่อส่งเสริมสินค้าที่ปัจจุบันขายอยู่ในบางอุตสาหกรรม

  เป้าหมายด้านบุคลากร

-   บริษัทยึดมั่นในการปฏิบัติตามกฎหมาย และกฎระเบียบเกี่ยวกับการจ้างงาน
    ควบคู่กับนโยบายในการจ้างงานแก่บุคคลทุกคนอย่างเสมอภาค ตั้งแต่การสรรหาตัวบุคคล
    การว่าจ้างเข้าทำงาน การบรรจุเข้าทำงาน การฝึกอบรม และการพัฒนาความสามารถ
    การโอนย้าย การเลื่อนตำแหน่ง การให้ผลตอบแทนและสวัสดิการต่าง ๆ

-   นโยบายและแผนงานต่าง ๆ ด้านทรัพยากรบุคคล
    ถูกกำหนดขึ้นมาเพื่อช่วยให้บริษัทสามารถบรรลุเป้าหมายในการประกอบธุรกิจของบริษัท
    ผู้ปฏิบัติงานในสายการบังคับบัญชาทุกระดับ มีหน้าที่ต้องรับผิดชอบในการปฏิบัติตามนโยบายนี้
    โดยมุ่งหวังให้มีบรรยากาศในการทำงาน
    ที่มีความคิดเห็นหลากหลายและมีความเคารพในกันและกัน
    โดยอาศัยความตั้งใจของพนักงานทั้งหมดเป็นสำคัญ

-   และเพื่อไม่ให้เกิดความขัดแย้งทางผลประโยชน์ (Conflict of Interest)
    บริษัทมีนโยบายที่จะไม่ให้มีคู่สมรสของกรรมการบริษัททำงานในบริษัท

-   บริษัทมีเจตนารมณ์อย่างยิ่งที่จะดำเนินการดังต่อไปนี้

-   การพัฒนาแผนการสืบทอด (Succession Plan) ในทุกระดับของการบริหารในองค์กร
    เพื่อเป็นการเสริมสร้างความมั่นคงยั่งยืนขององค์กร และในระยะยาว
    และเป็นส่วนหนึ่งเพื่อให้สามารถดำเนินธุรกิจได้อย่างต่อเนื่อง
    เมื่อเกิดเหตุการณ์ไม่คาดคิดที่อาจส่งผลกระทบกับธุรกิจ

-   การพัฒนาบุคลากรที่มีประสิทธิภาพและปลูกฝังให้พนักงานมีความรู้สึกเป็นเจ้าขององค์กร

-   สร้างโอกาสให้กับบุคลากรในด้านการเพิ่มพูนความรู้ ทักษะ และการแสดงศักยภาพ
    ผ่านงานที่ได้รับมอบหมาย อันจะมีผลต่อความก้าวหน้าในอาชีพ
    และยังสามารถบริการลูกค้าให้ได้รับความพึงพอใจสูงสุดด้วย

-   สร้างสำนึกให้พนักงานทุกคนตระหนักในการทำงานร่วมกันเป็นทีม
    เพื่อให้ผลการดำเนินงานของบริษัทเป็นไปตามเป้าหมายที่วางไว้

-   เพิ่มการสื่อสารของพนักงานในทุกระดับ เพื่อก่อให้เกิดความร่วมมือในการดำเนินงาน

-   การจัดให้มีสวัสดิการที่ดีแก่พนักงาน ได้แก่

    -   ด้านสุขภาพอนามัย ได้แก่ การประกันสุขภาพ
        เพื่อช่วยเหลือแบ่งเบาภาระค่าใช้จ่ายในการรักษาพยาบาลขณะที่เจ็บป่วย การลาคลอด
        ค่าทันตกรรม สถานออกกำลังกาย และเล่นกีฬา เพื่อให้พนักงานมีสุขภาพที่แข็งแรง
        การตรวจสุขภาพประจำปี

    -   ด้านการเงิน ได้แก่ กองทุนสำรองเลี้ยงชีพ ค่าครองชีพ

    -   ด้านสันทนาการ ได้แก่ สังสรรค์พนักงานประจำปี ท่องเที่ยวประจำปี

    -   ด้านอื่น ๆ ได้แก่ ทุนการศึกษาในระดับปริญญาโท กิจกรรม Team Building
        การสัมมนา และฝึกอบรมต่างๆ เงินช่วยเหลือต่าง ๆ อาทิ งานแต่งงาน คลอดบุตร
        งานศพ รางวัลอายุงาน วันหยุดในวันคล้ายวันเกิด

  เป้าหมายด้านซัพพลายเออร์และสถาบันการเงิน

-   การสร้างความสัมพันธ์และความไว้วางใจกับซัพพลายเออร์
    และสถาบันการเงินในลักษณะพันธมิตรระยะยาว โดยเน้นความโปร่งใส เปิดเผยข้อมูลที่ถูกต้อง
    ทันต่อเหตุการณ์

-   ลดต้นทุนและเพิ่มประสิทธิภาพให้ซัพพลายเออร์ในลักษณะการให้บริการของบริษัทแบบครบวงจร
    (Total Outsource Solution) ทั้งด้าน Marketing, Sales, Technical Service
    and Logistics

-   การร่วมพัฒนาธุรกิจกับซัพพลายเออร์ และสถาบันการเงิน
    เพื่อให้บรรลุเป้าหมายของทั้งสองฝ่าย